**Lisa**

**Mustvee Vallavolikogu**

**...................... määrusele nr …........**

**MUSTVEE VALLA**

 **eelarvestrateegia**

 **2025-2028**

****

**​​**

**​**

**​**

Sisukord

SISSEJUHATUS……………………………………………………………………………………………………………………………………………3

[I ÜLEVAADE MAJANDUSKESKKONNAST 4](#_Toc177631482)

[II SOTSIAALMAJANDUSLIK OLUKORD MUSTVEE VALLAS 6](#_Toc177631483)

[III EELARVESTRATEEGIA EELARVEOSA 9](#_Toc177631484)

[1. Põhitegevuse tulud 10](#_Toc177631485)

[2. Põhitegevuse kulud 13](#_Toc177631486)

[3. Investeerimistegevus 15](#_Toc177631487)

[4. Finantseerimistegevus 22](#_Toc177631488)

[5. Likviidsete varade muutus 23](#_Toc177631489)

[6. Tundlikkuse analüüs 23](#_Toc177631490)

[7. Finantsdistsipliini tagamine 24](#_Toc177631491)

[8. Sõltuvate üksuste ülevaade 26](#_Toc177631492)

[9. Kokkuvõte 29](#_Toc177631493)

**​**

**​**

**​**

**​**

**​**

**​**

**​**

**​​**SISSEJUHATUS

Mustvee valla eelarvestrateegia koostamise eesmärk on tagada eelarvepoliitika jätkusuutlikkus.

Eelarve strateegia on eelkõige finantsplaan, mis on aluseks prognoosimaks tulevaste aastate rahalisi võimalusi Mustvee vallas ja aluseks järgnevate aastate eelarvete koostamisel.

Eelarvestrateegiat uuendatakse igal aastal, täpsustades eelseisva aasta kavasid ning täiendades aastase prognoosi võrra.

Mustvee valla eelarvestrateegia 2025–2028 koostamise lähtealuseks on Mustvee valla arengukava, riigi eelarvestrateegia perioodil 2025–2028, Rahandusministeeriumi 2024. aasta suvine majandusprognoos, kohaliku omavalitsuse üksuse finantsjuhtimise seadus ja kohaliku omavalitsuse korralduse seadus. Seega kohandatakse valla plaane vastavalt muutustele majanduskeskkonnas ning valla arengueesmärkides. Eelarvestrateegia on aluseks valla eelarve eelnõu koostamisel.

Vastavalt kohaliku omavalitsuse üksuse finantsjuhtimise seaduse § 20 lõikele 1 koostatakse eelarvestrateegia arengukavas püstitatud eesmärkide saavutamiseks.

Lisaks kohaliku omavalitsuse üksuse enda andmestikule peab eelarvestrateegia andma ülevaate ka temast sõltuvate üksuste majandusolukorrast. Finantsdistsipliini tagamise meetmetena tuleb eelarvestrateegias esitada nii kohaliku omavalitsuse üksuse kui kohaliku omavalitsuse üksuse arvestusüksuse põhitegevuse tulem ning netovõlakoormus, mõlema puhul eelneva aasta tegelik, jooksvaks aastaks prognoositud ja eelarvestrateegia perioodiks prognoositavad näitajad.

Eelarvestrateegias esitatakse:

* sotsiaalmajandusliku keskkonna hetkeseis ja prognoos;
* valla majandusliku olukorra analüüs ja prognoos eelarvestrateegia perioodiks;
* informatsioon eelarvestrateegia perioodiks kavandatavatest kohalike maksude ja maamaksumäära muudatustest
* eelarvestrateegia vastuvõtmisele eelnenud aasta tegelikud, jooksvaks aastaks kavandatud ja eelarvestrateegia perioodiks prognoositavad põhitegevuse tulud, eeldatavad põhitegevuse kulud, investeerimistegevuse eelarveosa olulisemad tegevused ja investeeringud koos kogumaksumuse prognoosi ja võimalike finantseerimisallikatega, eeldatav finantseerimistegevuse maht ning likviidsete varade muutus;
* valla põhitegevuse tulem eelmisel aastal, jooksvaks aastaks prognoositud ja eelarvestrateegia perioodi igaks aastaks prognoositav põhitegevuse tulem iga aasta lõpu seisuga;
* valla tegelik netovõlakoormus eelmisel aastal, jooksvaks aastaks prognoositud ja eelarvestrateegia perioodiks prognoositav netovõlakoormus iga aasta lõpu seisuga;
* valla tundlikkuse analüüs;
* finantsdistsipliini tagamine.

KOFS näeb ette, et eelarvestrateegias tuleb eraldi välja tuua olulisemad investeeringuobjektid koos kogumaksumuse prognoosi ja võimalike finantseerimisallikatega.

Peamine põhimõte eelarvestrateegia koostamisel on positiivne põhitegevuse tulem, mis võimaldaks lisaks laenude ja laenuintresside tagasimaksetele panustada vahendeid investeerimistegevusse.

Statistilised andmed on saadud Mustvee valla eelarve täitmise aruannetest, Rahandusministeeriumist, Tööhõiveametist ja Statistikaametist.

# I ÜLEVAADE MAJANDUSKESKKONNAst

2024. aasta kevadel esitas Rahandusministeerium oma kodulehel kevadise majandusprognoosi (tabel 1). Eesti majandus langes 2023. aastal 3% ja seejuures langes suure osa tegevusalade lisandväärtus. Samas kasvas jooksevhinnas SKP 4,6%. Eesti ettevõtete ja majapidamiste kindlustunne on väike, kuid viimastel kuudel on mõnes sektoris olnud ka kindlustunde paranemise märke. Prognoos näitab, et selle aasta kokkuvõttes jääb majanduse reaalne maht enam-vähem 2023. aasta tasemele, kuid majandus pöördub aastases võrdluses kasvule selle aasta teises pooles, kui peaksid paranema nii välisnõudlus kui ka majapidamiste tarbimisvõimalused. 2025. aastaks prognoositakse 3,3protsendilist majanduskasvu. Järgmistel aastatel on kasv aeglasem kui 3%.

Töötus kasvab, kuid töötuse suurt hüpet me tõenäoliselt ei näe. Arvestades majanduslangust, võib tööturu olukorda pidada rahuldavaks. Töötajate arv on langenud alates 2023. aasta keskpaigast ning töökohtade arvu langus on olnud suurim tööstuses ja ehituses. 2024. aastaks prognoositakse hõivatute arvu langust 0,3% võrra ja tööpuuduse mõõdukat kasvu. Tööpuudus stabiliseerub prognoosiperioodi lõpuks oma normaaltasemele 6% lähedusse. Palgakasv aeglustub tänavu, kuid püsib vaatamata nõrgale majanduskasvu väljavaatele siiski suhteliselt kiire. Alates 2025. aastast kasvab keskmine palk nominaalse majanduskasvuga sarnases tempos.

Eratarbimine peaks 2024. aastal kasvule pöörduma. Palgakasv taandub 2024. aastal küll 6% juurde ja on järgmistel aastatel 5% lähedal, kuid see on märgatavalt kiirem hinnakasvust. Alates 2024. aasta teisest poolest hakkavad oodatavalt vähenema ka laenuintressimaksed, mis jätab majapidamistele rohkem raha muudeks kulutusteks. Aasta teises pooles peaks ka tööturul hakkama olukord paranema, mis toetab majapidamiste kindlustunnet. 2024. aasta kokkuvõttes jääb tarbimise kasv veel tagasihoidlikuks, kuid kiireneb 2025. aastal oluliselt.

Energiahindade alanemine ja sisemaise hinnasurve järk-järguline taandumine hoiab inflatsiooni aeglustumistrendil. Selle aasta kevadel taandub inflatsiooniarvestusest välja aastataguste energialeevendusmeetmete mõju ja energiahinnad pöörduvad langusesse, tuues kaasa inflatsiooni aeglustumise. Lähikuudel jätkub ka toiduainete hinnatõusu järk-järguline pidurdumine. Alusinflatsioon aga eriti ei aeglustu. 2024. aasta tarbijahindade kasvuks prognoositakse 3,4%. Järgmistel aastatel aeglustub inflatsioon veelgi.

Rahandusministeeriumi käesoleva ja järgnevate aastate eelarvepositsioon on tugevalt mõjutatud eelarvestrateegia veel jõustumata otsustest. Prognoosi põhistsenaarium sisaldab üksnes seadustatud maksumuudatusi ja konkreetselt teadaolevaid kuluotsuseid, mis koos makromajanduse muutustega suurendavad eelarvepuudujääki sel aastal 1,4 miljardi euroni ehk 3,5%ni SKPst ning järgmisel aastal 5,3%ni SKPst. Sügav, 5% lähedane, defitsiit püsib prognoositavalt kogu prognoosiperioodi jooksul. Prognoosi lisastsenaariumis on arvestatud kõigi väljakuulutatud meetmete rakendumisega planeeritud mahus, mis vähendab puudujääki 2025. aastal 2,6%ni SKPst ning 0,8%ni SKPst 2028. aastaks. 2024. aasta eelarvega võrreldes ulatub puudujääk 0,6% võrra SKPst suuremaks maksutulude aeglasema kasvu ning suurenenud investeerimismahu tõttu.

Tabel 1. Makromajanduslikud näitajad 2023-2028

|  |  |  |  |  |  |  |
| --- | --- | --- | --- | --- | --- | --- |
|   | **2023 tegelik**  | **2024 prognoos**  | **2025 prognoos**  | **2026 prognoos**  | **2027 prognoos**  | **2028 prognoos**  |
| **Reaalse SKP aastakasv %**  | -3,0  | 0,0  | 3,3  | 2,8  | 2,5  | 2,5  |
| **Tööpuudus %**  | 6,4  | 7,2  | 6,7  | 6,3  | 6,2  | 6,1  |
| **Inflatsioon %**  | 9,2  | 3,4  | 2,5  | 2,1  | 2,0 | 2,0  |
| **Palgakasv %**  | 11,5  | 6,0  | 5,1  | 5,0  | 4,8  | 4,8  |
| **Valitsussektori:**  |    |    |    |    |    |    |
| **tulud kokku (mln eurot)**  | 15 127  | 16 486  | 16 310  | 17 099  | 17 699  | 18 616  |
| **kulud kokku (mln eurot)**  | 16 406  | 17 849  | 18 529  | 19 244  | 19 946  | 20 619  |
| **ülejääk/puudujääk (mln eurot)**  | -1 279  | -1 363  | -2 218  | -2 145  | -2 247  | -2 002  |
| **nominaalne eelarvepositsioon (% SKP)**  | -3,4  | -3,5  | -5,3  | -4,9  | -4,9  | -4,2  |
| **struktuurne eelarvepositsioon (% SKP)**  | -1,3  | -1,0  | -3,8  | -4,1  | -4,6  | -4,3  |
| **võlakoormus (% SKP)**  | 19,6  | 22,6  | 27,1  | 30,9  | 33,9  | 35,9 |
| **reserv kokku (% SKP)**  | 9,3  | 7,8  | 7,3  | 7,2  | 7,1  | 6,7  |

 Allikas: Rahandusministeeriumi 2024. aasta kevadine majandusprognoos

# II SOTSIAALMAJANDUSLIK OLUKORD MUSTVEE VALLAS

01.02.2017. a. jõustus Vabariigi Valitsuse 26.01.2017.a. määrus nr 23, mille alusel moodustus 25.10.2017.a. Avinurme valla, Kasepää valla, Lohusuu valla, Mustvee linna ja Saare valla ning Torma valla Võtikvere küla ühinemise teel uus omavalitsusüksus – Mustvee vald, mis on ühinenud omavalitsusüksuste üldõigusjärglane.

Kohaliku omavalitsuse üksused täidavad olulist rolli avaliku sektori ülesannete täitmisel. Korraldatakse koolide, lasteaedade, huvikoolide, kultuurimajade, raamatukogude, muuseumide, spordirajatiste, hooldekodude ja tervishoiuasutuste ülalpidamist, sotsiaalabi ja –teenuste osutamist, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, vallasisest ühistransporti ning valla teede ja tänavate korrashoidu.

Finantstegevust reguleerib kohaliku omavalitsuse üksuste finantsjuhtimise seadus. Seaduse kohaselt peab kohalik omavalitsus tagama iga-aastaselt positiivse põhitegevuse tulemi ning hoidma netovõlakoormuse (kohustuste ja likviidsete varade vahe) individuaalse piirmäära raames nii endal kui koos sõltuvate üksustega. Individuaalne piirmäär sõltub finantsvõimekusest ning on vahemikus 60 – 100 protsenti põhitegevuse tuludest.

Kohaliku omavalitsuse üksuste eelarved on iseseisvad ehk nad otsustavad ise nende koostamise üle. Põhiosa sissetulekutest laekub tulumaksust ja riigieelarvelistest toetustest. Väljaminekut tegevusvaldkondade jaotust mõjutavad peaasjalikult muutused investeeringutes.

Mustvee vald soovib pakkuda oma kogukonna liikmetele ja külalistele parimat keskkonda elamiseks, õppimiseks, töötamiseks ning vaba aja veetmiseks.

Minuomavalitsus.ee andmetel Mustvee valla näitajad 2023. a:

Pindala 616 m2, kus 2023. a seisuga elab 5291 inimest, see tähendab, et rahvastiku tihedus on 8,59 inimest ruutkilomeetri kohta. Kuni 18-aastaste elanike osakaal on 14,4 % ja üle 65-aastaste elanike osakaal 27,3%. Elaniku keskmine sissetulek on 1 396 eurot kuus.

Tabel 2. Mustvee valla näitajad 2019 – 2023 statistikaametist

|  |  |  |  |  |  |
| --- | --- | --- | --- | --- | --- |
| **Mustvee valla valik näitajaid**  | **2019**  | **2020**  | **2021**  | **2022**  | **2023** |
| Rahvaarv, 1. jaanuar  | 5 469  | 5 435  | 5 318  | 5 280  | 5 291 |
| Elussünnid  | 34  | 36  | 31  |  37 | 25 |
| Surmad  | 104  | 101  | 119  |  107 | 107 |
| Sisseränne  | 168  | 142  | 120  |  274 | 298 |
| Väljaränne  | 217  | 226  | 223  |  235 | 246 |
| Kohalikud eelarved, tuhat eurot  |   |   |   |   |  |
| Põhitegevuse tulud kokku  | 8 102,7  | 8 283,5  | 8 178,3  | 8 858,1  | 9 765,2 |
| füüsilise isiku tulumaks  | 3 380,0  | 3 422,8  | 3 529,3  | 3 920,0  | 4 273,2 |
| Põhitegevuse kulud ja investeerimistegevuse väljaminekud kokku  | 8 878,9  | 9 610,8  | 10 445,0  | 9 209,5  | 9 761,4 |
| üldised valitsemissektori teenused  | 1 206,7  | 1 335,1  | 998 9  | 971,6  | 1 026,9 |
| majandus  | 810,4  | 1 657,9  | 1 811,2  | 1 184,9  | 1 030,1 |
| vaba aeg, kultuur ja religioon  | 1 564,5  | 876,6  | 1 058,3  | 1 133,1  | 1 047,4 |
| haridus  | 3 996,7  | 4 479,1  | 4 874,4  | 4 459,7  | 4 918,1 |
| sotsiaalne kaitse  | 720,3  | 727,7  | 745,9  | 930,7  | 1 253,4 |
| Toetus toimetulekupiiri tagamiseks, eurot  | 73 569  | 68 634  | 52 314  | 118 911  | 131 755 |
| Registreeritud töötud  | 102  | 149  | 142  | 176  |  |
| Palgatöötaja kuu keskmine brutotulu, eurot   | 1 064  | 1 104  | 1 149  | 1 187  |  |
| Brutotulu saajad keskmiselt kuus   | 1 832  | 1 776  | 1 762  | 1 608  |  |
| Lasteaiad  | 5  | 5  | 5  | 5  | 5 |
| Lapsed  | 145  | 150  | 166  | 165  |  |
| Koolid  | 5  | 5  | 5  | 5  | 5 |
| Õpilased  | 450  | 433  | 449  | 455  |  |

Mustvee vallavolikogu ja valitsus asuvad Mustvee linnas, teenuskeskused on seni paiknenud Lohusuu ja Avinurme alevikes ning Kääpa ja Kasepää külades. Mustvee Vallavolikogu augustis 2022 vastu võetud määrusega muudeti Mustvee Vallavalitsuse põhimäärust ning alates 01.10.2022  Mustvee vallas enam teenuskeskused ei tegutse.

Vallas asuvad lasteaiad, koolid, kultuuriasutused ja raamatukogud pakuvad vallaelanikele neile vajalikke teenuseid. Valla territooriumil asuv Peipsi järv ja paljud vaatamisväärsused pakuvad silmarõõmu ja hingekosutust ning erinevaid puhkevõimalusi nii kohalikele elanikele kui ka kaugemalt tulnuile.

Mustvee vallas oli 01.01.2024. aasta seisuga 5 226 elanikku, Mustvee linn, kaks alevikku, 56 küla. Mustvee vallas on viis kooli ja lasteaeda ning üks huvikool.

2024. aasta septembrikuu andmete alusel õpib Mustvee valla koolides kokku 412 õpilast, sh:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|   | **Kool / klass** | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **Kokku** |
| 1 | Avinurme Gümnaasium | 13 | 9 | 15 | 15 | 16 | 16 | 9 | 17 | 10 | 15 | 23 | 18 | **176** |
| 2 | Mustvee Kool | 11 | 22 | 16 | 13 | 11 | 15 | 23 | 28 | 27 |  0 |  0 |  0 | **166** |
| 3 | Voore Põhikool | 4 | 2 | 7 | 2 | 4 | 2 | 4 | 8 | 3 |  0 |  0 |  0 | **36** |
| 4 | Lohusuu Kool | 2 | 3 | 3 | 4 | 4 | 7 | 4 | 1 | 6 |  0 |  0 |  0 | **34** |
|  | **Kokku** | **30** | **36** | **41** | **34** | **35** | **40** | **40** | **54** | **46** | **15** | **23** | **18** | **412** |

2023. aasta augustikuu andmete alusel õppis Mustvee valla koolides 2023/2024 õppeaastal kokku 435 õpilast, sealhulgas Avinurme Gümnaasiumis 160, Lohusuu koolis 32, Peipsi Gümnaasiumis 133, Mustvee Koolis 75 ja Voore Põhikoolis 35 õpilast. 2021/2022 õppeaastal õppis Mustvee valla koolides kokku 452 õpilast.

|  |
| --- |
| Õpilased teistest valdadest |
| 2024 | mai | sept. | Vahe |
| Avinurme Gümnaasium | 48 | 51 | 3 |
| Mustvee Kool | 4 | 24 | 20 |
| Voore Põhikool | 1 | 4 | 3 |
| Lohusuu Kool | 2 | 4 | 2 |
| Peipsi Gümnaasium | 35 |   | -35 |
| **Kokku** | **90** | **83** | **-7** |

2024. aasta septembrikuu andmete alusel käib Mustvee valla lasteaedades kokku 144 last, sealhulgas Avinurme Lasteaias Naerulind 41, Voore Põhikooli Kääpa ja Voore lasteaiarühmades 39, Lohusuu Kooli lasteaiarühmas 7 ning Mustvee Lasteaia Tiheda ja Mustvee lasteaiarühmades 57 last.

2023. aasta septembrikuu andmete alusel käis Mustvee valla lasteaedades kokku 164 last, sealhulgas Avinurme Lasteaias Naerulind 54, Voore Põhikooli Kääpa ja Voore lasteaiarühmades 35, Lohusuu Kooli lasteaiarühmas 11 ning Mustvee Lasteaia Tiheda ja Mustvee lasteaiarühmades 64 last.

Seoses sõjaolukorraga Ukrainas on Mustvee vald pakkunud võimalusi Ukrainast saabuvatele õpilastele haridustee jätkamiseks Mustvee valla nii alus- kui ka üldharidusasutustes.

 Kultuuriasutustena tegutsevad Mustvee vallas: Avinurme Kultuurikeskus, Mustvee Kultuurikeskus, Kasepää Rahvamaja, Raja Vabaajakeskus, Lohusuu Vabaajakeskus, Voore Seltsimaja ja üks sihtasutus – SA Kalevipoja Koda, kes haldab Saare Rahvamaja ja korraldab Saare piirkonna kultuurielu.

Mustvee vallas on Mustvee Raamatukogu, mille koosseisus on kuus haruraamatukogu ning üks väliteeninduspunkt, mis asub Ulvi külas.

Haruraamatukogud tegutsevad: Avinurme alevikus, Kasepää külas, Kääpa külas, Kükita külas, Lohusuu alevikus, Voore külas.

Mustvee vallas tegutsevad järgmised muuseumid ja püsinäitused: Mustvee vanausuliste muuseum ja Kaalumuuseum Mustvees, Kalevipoja Muuseum Kääpal, Peipsimaa muuseum ja Peipsi järve elutuba Kasepääl, Avinurme muuseum. Mustvee vallas tegutseb 10 kogudust, mis peavad 10 sakraalhoonet, nende seas on nii kirikud kui palvelaid.

Peamised suunad lähiaastatel:

* Valla asutuste struktuuri optimeerimine jätkub – üle vaadatakse võimalikud kokkuhoiu võimalused ja viiakse läbi optimeerimised struktuurides ja korrastatakse majanduse struktuuri;
* Õpilaste arvud haridusasutustes vähenevad – seoses sellega vaadatakse üle haridusasutuste struktuurid ning rekonstrueerimise vajadused.

Põhitegevuse tulemi kirjeldatud KOFS-i kriteeriumid kehtivad nii kohaliku omavalitsuse üksuse kui ka kohaliku omavalitsuse üksuse arvestusüksuse kohta.

Arvestusüksusesse kuuluvad kohaliku omavalitsuse üksusest (Mustvee vald) sõltuvad üksused. Mustvee valla arvestusüksusesse kuuluvad Sihtasutus Kalevipoja Koda, Sihtasutus Mustvee Tervis ja Osaühing Mustvee Haldus.

Tabel 3. Valla osalusega äriühingute ja sihtasutuste olulisemad finantsnäitajad (eurodes)

|  |  |  |  |
| --- | --- | --- | --- |
| Nimetus  | Aru-ande peri-ood  | Bilansi näitajad aasta lõpul  | Tulemiaruande näitajad  |
| Varad  | Kohusti-sed  | Netovara  | Tegevus-tulud  | Tegevus-kulud  | Finants-tulud ja -kulud  | Tulem  |
| Mustvee Haldus OÜ  | 2023 | 1 287 055  | 208 463 | 1 078 591 | 698 736 | -470 006  | -328 | 228 401  |
| 2022  | 945 944  | 110 754  | 835 190  | 488 375  | -460 666  | -1  | 27 407  |
| SA Kalevipoja Koda  | 2023 | 1 163 645  | 16 509 | 1 147 137 | 146 958  | -253 056  | 0  | -106 099  |
| 2022  | 1 267 136  | 13 901 | 1 253 235 | 137 641  | -256 262  | 0 | -118 621 |
| SA Mustvee Tervis  | 2023  | 1 611 641  | 652 061 | 958 580 | 930 046 | -972 606  | -19 965 | -62 525  |
| 2022  | 1 226 625  | 204 519  | 1 022 106 | 790 499  | -793 311  | -3 402  | -6 214  |

# III EELARVESTRATEEGIA EELARVEOSA

Eelarvestrateegia koondfinantsplaani koostamisel on järgitud alljärgnevaid sisendeid:

* Tulumaksu laekumise tõus on planeeritud 2025. aastaks 4,99 protsenti, 2026. aastaks 4,99 protsenti, 2027. aastaks 4,8 protsenti ja 2028. aastaks 4,58 protsenti;
* Majandamiskulud on 2025. aastaks planeeritud 2024. aastaga samas summas.
* 2023. kuni 2025. aasta struktuurimuudatustega üldine palgakulu väheneb, kuid strateegias on esialgu kavandatud personalikulu summa 2024. aastaga võrdselt, seejuures on oodata palkade tõusu seoses miinimumpalga kasvuga. Eesti ametiühingute keskliidu ja Eesti tööandjate keskliidu esindajad leppisid 10.10.2023 kokku 2024. aasta miinimumpalga, mis on 820 eurot kuus. Tõus on 95 eurot. Tegu oli viimaste aastakümnete suurima miinimumpalga tõusuga aasta lõikes. Kokkuleppe tulemusel tõusis töötasu alammäär 13% ja moodustas 42% Eesti Panga poolt prognoositavast keskmisest palgast 2024. aastal. Mustvee valla kogu palgafondi tõus 2024. aastal oli planeeritud 1 protsent. Edaspidi sõltub muutus ka riigi poolsest läbirääkimisest seoses haridustöötajate palgatõusuga;
* Elanike arv ja maksumaksjate arv jääb enam vähem samale tasemele või väheneb tasapisi. Valla arengus on olulisemad tegurid elanike arv, valla maksumaksjate arv ja keskmine brutopalk;
* Brutosissetulek jätkab tõusu sama aeglaselt kui praegu;
* Jälgitud on ka 2024.a. laekumisi;
* Uusi kohalikke makse perioodil 2025-2028 ei kehtestata. Seejuures korrastatakse juba seni kehtinud reklaamimaksu kogumise põhimõtteid.

## 1. Põhitegevuse tulud

Põhitegevuse tuludena käsitletakse eelarvestrateegias vastavalt kohaliku omavalitsuse üksuse finantsjuhtimise seadusele tulusid:

* Maksutulud;
* Tulud kaupade ja teenuste müügist;
* Saadavad toetused;
* Muud tegevustulud.

Tulumaks

Tulumaks on omavalituse põhiline tuluallikas. 2025. aastal on tulumaksu osa põhitegevuse tulude eelarvest planeeritud 46,7 protsenti (2024. aastal 49,8 %). Tulumaksu osatähtsus aastatel 2025–2028 vähehaaval suureneb. Valitsuskomisjoni ja Omavalitsusliitude Koostöökogu delegatsiooni läbirääkimiste protokoll riigi eelarvestrateegia 2021–2024 osas näeb ette tulumaksu laekumise tõusu omavalitsustele aastatel 2021–2024 5,1 kuni 5,3 protsenti. Tulumaksu laekumist mõjutavad muutused maksumaksjate arvus, sissetulekute muutus ja riigi poolt määratud eraldise suurus.

2021. - 2024. aastal mõjutab tulumaksu pensionireform. Samuti on alates 2023. aastast kinnitatud tulumaksuvaba miinimumi tõus seniselt 500 eurolt 654 eurole. Üksikisiku tulumaksu laekub maksumaksja elukohajärgse kohaliku omavalitsuse üksuse eelarvesse  palgatuludelt, juriidilise isiku juhtimis- ja kontrollorgani liikmetelt, töövõtulepingute alusel makstavatelt tasudelt, vanemahüvitiselt, töökaotusega seotud hüvitistelt ja muudelt väljamaksetelt kuni 2023. a lõpuni 11,96 protsenti ning alates 2024. aastast 11,89 protsenti.  Alates 2024. aastast laekub vallale tulumaks ka 2,5% residendist füüsilise isiku riiklikust pensionist, millest arvestuslikult 1,88 protsenti on hooldusreformi katteks kulutatav summa. Seejuures 2024. aastal laekub vallale tulumaks pensionitelt 11 kuud (alates veebruarist) ja alates 2025. aastast 12 kuud.

Riigikogu võttis juulis 2024 vastu KOV tulumaksu ümberkorralduse seaduse, mille kohaselt laekub residendist füüsiliste isikute makstud tulumaksust maksumaksja elukohajärgsele kohaliku omavalitsuse üksuse eelarvesse alates 01.01.2025 järgmiselt:

 1) 5,5% residendist füüsilise isiku riiklikust pensionist;
[[RT I, 14.08.2024, 1](https://www.riigiteataja.ee/akt/114082024001) - jõust. 01.01.2025]
  2) 11,29% residendist füüsilise isiku muust maksustatavast tulust, välja arvatud kohustuslik ja täiendav kogumispension ja vara võõrandamisest saadud kasu.
[[RT I, 14.08.2024, 1](https://www.riigiteataja.ee/akt/114082024001) - jõust. 01.01.2025]

Mustvee valla eelarvestrateegias on tulumaksu laekumise tõusuks planeeritud 2025. aastal 4,99 protsenti, 2026. aastal 4,99 protsenti, 2027. aastal 4,8 protsenti ja 2028. aastal 4,58 protsenti võrreldes eelneva aastaga.

Kas planeeritavad summad täpselt sellised tulevad, sõltub Mustvee valla elanike arvust ja nende vanuselisest koosseisust. Andmed täpsustuvad alles 1. jaanuaril 2025.

Maamaks

2024. aastal võeti maamaksuseaduse ja maa hindamise seaduse muudatustest tulenevalt kasutusele Maa-ameti poolt 2022. aastal läbi viidud maa korralise hindamise tulemused ja maamaksu hakatakse maksma vastavalt Mustvee Vallavolikogu poolt 28.06.2023 määratud uutele maksumääradele, mis on elamumaa ja maatulundusmaa puhul 0,5% ning ülejäänud maade puhul 1,0% maa maksustamishinnast aastas. Jätkuvalt on maamaksust vabastatud kodualune maa tiheasustusega aladel kuni 0,15 ha ja mujal kuni 2,0 ha ulatuses.

Võttes aluseks Maksu- ja Tolliameti prognoosi 2023. aasta oktoobri kuu seisuga oli näha, et meile võiks alates 2024. aastast maamaksu laekuda 358 000 eurot. Siiani oli igal aastal planeeritud maamaksu 309 000 eurot. Kuna tegemist ei olnud lõplike andmetega, siis maamaksu eeldatav laekumine eelseisvaks eelarvestrateegia perioodiks kavandatu 2023. aastal 353 000 eurot aastas.

Info maamaksu kohta 2025. aastal: lisandus neid, kes enne pole maamaksu maksnud kuna summa on olnud alla 5 euro.

01.01.2025 jõustub uus Maamaksuseadus, millest tulenevalt on 2025. aastal maamaksu aastase tõusu ühetaoline üleriigiline piirmäär 50% ja 20 eurot juhul, kui maamaksu summa 50% suurenemine on väiksem kui 20 eurot.

Maksu- ja Tolliameti prognoositav maamaksu laekumine 2025. aastal on Mustvee vallas 499 922 eurot, mis on 141 185  eurot suurem kui oli prognoositud 2024. aastaks. Käesolevas eelarvestrateegias on kavandatud 2025. aasta summaks 430 000 eurot.

Hüppeliselt kasvanud maamaksu prognoositav laekumine 2025. aastal tuleneb Maamaksuseaduses kehtima hakkavast 50 protsendilisest maamaksu tõusu piirmäärast. See tähendab kui maa 2025. aasta maamaksu summa on vähemalt 50 protsenti suurem 2024.aasta maa maksusummast, suureneb maksusumma 50 protsenti. Juhul kui maamaksu summa suurenemine on võrreldes 2024. aastaga 50 protsenti, kuid on väiksem kui 20 eurot, suurendatakse maksusummat 20 euro võrra, kuid mitte rohkem kui maa maksustamishinnast ja maamaksumäärast lähtuva maamaksu summani.

Tasandusfond

Tasandusfond on riigilt saadav toetus omavalitsuste tulude tasandamiseks. Tasandusfondi prognoosimisel on lähtutud tasandusfondi arvutamise mudelist. Tasandusfondi arvutamise valem võtab arvesse arvestuslikud tulud ja arvestuslikud kulud ning tulude puudujäägi vabariigi keskmisest tasemest kompenseerib koefitsiendiga 0,9. Tasandusfondi suuruseks on planeeritud alates 2024. aastast eelseisvaks eelarvestrateegia perioodiks 1 385 965 eurot aastas, mis on 17,4 protsenti rohkem kui 2023. aastal. Suurenemine tuleneb asjaolust, et Rahandusministeerium on välja töötanud uue kohalike omavalitsuste rahastamise mudeli, mille järgi osad toetusfondi vahendid suunatakse tasandusfondi (matusetoetuse, asendushoolduse ja pikaajalise hoolduse korralduse toetus). Tasandusfondist tuleb muuhulgas katta 5 protsendi ulatuses ka nn hooldusreformi kulu, mis 2023. aastal eraldati vallale toetusfondi kaudu. Tasandusfondi osatähtsus Mustvee valla põhitegevuse tulude eelarves on ca 13 protsenti.

Toetusfond

Toetusfondi moodustavad riigi poolt eraldatavad vahendid hariduskuludeks, huvihariduse- ja huvitegevuse toetuseks, sotsiaaltoetusteks ja kohalike teede hoiu toetuseks. Kõige suurem toetusfondi osa on toetus hariduskuludeks. Toetus on ette nähtud õpetajate, koolijuhtide, tugispetsialistide personalikuludeks, koolituseks, õppevahendite soetamiseks, lasteaiaõpetajate palgatoetuseks, koolilõuna toetuseks, huvihariduse toetamiseks. Alates 2023. aastast lisandus toetusfondi uus toetuse liik - pikaajalise hoolduse korralduse toetus  (nn. hooldekodude reform alates 01.07.2023).

Sotsiaaltoetused on ette nähtud riigi poolt kehtestatud reeglite järgsete tegevuste teostamiseks: toimetulekutoetuseks, asendus- ja järelhooldusteenuseks, puuetega lastele abi osutamise toetuseks ning sotsiaaltoetuste ja teenuste osutamiseks. Toetusfondi eraldused täpsustuvad iga eelarveaasta algul ja proportsionaalselt muutuvad ka tegevuskulud. Toetusfondi on aastateks 2024-2028 planeeritud 2 572 191eurot, mis on võrreldes 2023. aasta eraldisega vähenenud kokku summas 360 541 eurot. Vähenemine tuleneb asjaolust, et Rahandusministeerium on välja töötanud uue kohalike omavalitsuste rahastamise mudeli, mille järgi osad toetusfondi vahendid suunatakse tasandusfondi (matusetoetuse, asendushoolduse ja pikaajalise hoolduse korralduse toetus). Toetusfondi eraldised sõltuvad riigieelarvest. Toetusfondi osatähtsus Mustvee valla eelarve põhitegevuse tuludest aastatel 2024-2028 on keskmiselt 24 protsenti.

Muud saadud toetused

Muude saadud toetuste all on kavandatud saadavad toetused mitmesugustest projektidest. Muude toetuste osatähtsus Mustvee valla eelarve põhitegevuse tuludest on ca 1,5 protsenti.

Muud tegevustulud

Muud tegevustulud on loodusvarade kasutusõiguse tasud ja saastetasud ning muud. Muud tegevustulud on prognoositud kogu eelarvestrateegia perioodiks 5 000 eurot aastas.

Tulud kaupade ja teenuste müügist

Suure osa tuludest moodustavad tulud kaupade ja teenuste müügist. Eelarvestrateegia perioodiks aastateks 2025–2028 on planeeritud seda tululiiki kokku ca 1,1 milj eurot aastas, kasvuga 3 protsenti võrreldes eelneva aastaga. Kõige suurema osa sellest tululiigist moodustavad haridusteenused teistele omavalitsustele üldharidusteenuste ja huvikoolide teenuste eest. Kaupade ja teenuste müügi osatähtsus Mustvee valla eelarves on ca 10 protsenti. Kõikide valdkondade omatulud jäävad asutustele kulude katteks.

Tabel 4. Põhitegevuse tulud

|  |  |  |  |  |  |  |
| --- | --- | --- | --- | --- | --- | --- |
|  Põhitegevuse tulud  | 2023 täitmine  | 2024 eeldatav täitmine  | 2025 eelarve  | 2026 eelarve  | 2027 eelarve  | 2028 eelarve  |
| **Põhitegevuse tulud kokku** | **9 765 245** | **10 215 227** | **10 572 656** | **10 877 156** | **11 184 731** | **11 458 435** |
|  Maksutulud | 4 578 962 | 5 086 552 | 5 396 500 | 5 666 000 | 5 938 575 | 6 212 279 |
|  sh tulumaks | 4 273 154 | 4 729 012 | 4 965 000 | 5 213 000 | 5 463 000 | 5 713 000 |
|  sh maamaks | 304 641 | 357 240 | 430 000 | 451 500 | 474 075 | 497 779 |
|  sh muud maksutulud | 1 166 | 300 | 1 500 | 1 500 | 1 500 | 1 500 |
|  Tulud kaupade ja teenuste müügist | 907 286 | 1 028 221 | 1 063 000 | 1 098 000 | 1 133 000 | 1 133 000 |
|  Saadavad toetused tegevuskuludeks | 4 273 783 | 4 095 454 | 4 108 156 | 4 108 156 | 4 108 156 | 4 108 156 |
|  sh tasandusfond  | 1 125 134 | 1 385 965 | 1 385 965 | 1 385 965 | 1 385 965 | 1 385 965 |
|  sh toetusfond | 2 932 732 | 2 572 191 | 2 572 191 | 2 572 191 | 2 572 191 | 2 572 191 |
|  sh muud saadud toetused tegevuskuludeks | 215 917 | 137 298 | 150 000 | 150 000 | 150 000 | 150 000 |
|  Muud tegevustulud | 5 214 | 5 000 | 5 000 | 5 000 | 5 000 | 5 000 |

## 2. Põhitegevuse kulud

Põhitegevuse kulude koostamisel on võetud aluseks hetke olukord ning volikogu poolt vastuvõetud otsused. Põhitegevuse kuludena kajastatakse eelarvestrateegias personalikulusid, majandamiskulusid, antavaid toetusi, jm kulusid. Kulude pikemaajalisel prognoosimisel on lähtutud valla pidevast arengust ja jätkusuutlikkusest.

Peamised tegurid, mis annavad võimaluse põhitegevuse kulusid vähendada:

* Valla hallatavate asutuste reorganiseerimise võimalused;
* Alaeelarvetes sisemiste ressursside otsimine;
* Kulude struktuuri optimeerimine;
* Hoonete ja rajatiste maksimaalne kasutamine;
* Valla poolt osutatavate toetuste, dotatsioonide vähendamine;
* Valla poolt võetud kohustuste, mis ei ole seadusega pandud, vähendamine;
* Personalikuludes on arvestatud minimaalse kasvuga;
* Valla varadega seotud kulude alandamine varade võõrandamise teel;
* Samas toimub majandamiskulude kokkuhoid ekspluatatsioonist välja langenud hoonete lammutamisega, kui ei suudeta võõrandada;

Eelarvestrateegia peab olema kooskõlas arengukavaga ja eelarvestrateegias kavandatu peab nelja aasta perioodis peegeldama strateegilisi arengusuundi ja eesmärke. Strateegiliste suundade ja eesmärkide täitmiseks planeeritakse eelarvestrateegias nii investeeringuid kui ka muid vallale olulisi tegevusi.

Tabel 5. Põhitegevuse kulude jaotus majandusliku sisu järgi

|  |  |  |  |  |  |  |
| --- | --- | --- | --- | --- | --- | --- |
|  Põhitegevuse kulud  | 2023 täitmine  | 2024 eeldatav täitmine  | 2025 eelarve  | 2026 eelarve  | 2027 eelarve  | 2028 eelarve  |
| **Põhitegevuse kulud** **kokku**  | **9 041 142** | **10 025 545** | **10 032 001** | **10 032 001** | **10 032 001** | **10 032 001** |
| Antavad toetused tegevuskuludeks  | 893 528 | 1 143 438 | 1 150 000 | 1 150 000 | 1 150 000 | 1 150 000 |
| Muud tegevuskulud  | 8 147 614 | 8 882 107 | 8 882 001 | 8 882 001 | 8 882 001 | 8 882 001 |
|   sh personalikulud  | 5 319 919 | 5 959 000 | 5 959 000 | 5 959 000 | 5 959 000 | 5 959 000 |
|   sh majandamiskulud  | 2 819 889 | 2 842 000 | 2 842 000 | 2 842 000 | 2 842 000 | 2 842 000 |
|   sh muud kulud  | 7 806 | 81 106 | 81 000 | 81 000 | 81 000 | 81 000 |

Põhitegevuse kuludena käsitletakse eelarvestrateegias vastavalt KOFS-ile järgmisi kulusid:

* Antavad toetused tegevuskuludeks;
* Muud tegevuskulud.

Muud tegevuskulud koosnevad personalikuludest, majandamiskuludest ja muudest kuludest.

Põhitegevuse kuludes kokku on 2025. aastaks planeeritud suurenemine 0,06 protsenti, sest antavad toetused tegevuskuludeks kui muud tegevuskulud on kavandatud 2024. aasta eeldatava täitmisega samas summas.

Antavaid toetuseid on planeeritud alates 2024. aastast 1,1 miljonit eurot aastas, mis oli 28 protsenti rohkem kui 2023. aastal. Summa suurenemine tulenes arvestuspõhimõtte muutusest seoses hooldekodudele arvete maksmisega, mille summad tõsteti majandamiskulude eelarvest antavate toetuste eelarvesse. Eelarvestrateegia perioodiks aastateks 2025-2028 on toetuste summa kavandatud samal tasemel. Sotsiaalosakonna arvestuste kohaselt valla hooldekodude eelarvekulu järgmisel aastal kasvab ning tulumaks ja tasandusfondi eraldis peaksid selle summa ära katma.

Personalikuludes ei ole tõusu planeeritud ning summa on jäetud samaks mis oli 2024. aastal. Väga täpselt ei ole 2024. aasta personalikuludes arvestatud üldise alampalga ega pedagoogide alampalga tõusuga, sest info muutuste kohta septembris-oktoobris 2024 veel puudub. Eestis kehtiv 2024. aasta miinimumpalk on 820 eurot kuus.

30.05.2023 allkirjastasid Eesti Ametiühingute Keskliidu esimees Jaan-Hendrik Toomel, majandus- ja infotehnoloogiaminister Tiit Riisalo ja Eesti Tööandjate Keskliidu juht Arto Aas hea tahte kokkuleppe, millega lepiti kokku alampalga kasvutempos 2027. aastani, mil see moodustab 50% keskmisest palgast.

Heatahte kokkuleppe kohaselt toimub alampalga tõstmine astmeliselt moodustades: 2024. aastal 42,5%, 2025.aastal 45%, 2026.aastal 47,5% ja 2027.aastal 50% keskmisest palgast.

Seega kui Statistikaameti andmetel oli Eesti keskmine brutopalk 2024. a 2. kvartalis juba 2 007 eurot, siis võib arvata, et alampalk kerkib 2025. aastal üle 900 euro/kuus.

Seega personalikulud võiksid/peaksid järgmisel aastal suurenema 1%, see on kogu valla peale, sellega on võimalik korrigeerida ainult miinimumpalga saajate palka.

Ka majandamiskulude summat ei ole alates 2025. aastast kogu eelarvestrateegia perioodiks võrreldes 2024. aastaga suurendatud, sest suurendamine ei ole võimalik. Mustvee vallal ei ole investeeringute tegemise võimekust, sest juhul kui nii personali- kui majandamiskulusid suurendada võrreldes eelmise aastaga näiteks 1 % võrra, siis põhitegevuse tulem ei kata ära laenu ega laenuintresside tagasimakse summat.

Muudes kuludes on planeeritud ka reservfond 40 000 eurot ja stabiliseerimisreserv 41 000 eurot, mis aasta alguses kajastuvad sellel kulureal, kuid mille arvelt aasta jooksul tehakse eraldisi toetusteks või majandamiskuludesse.

## 3. Investeerimistegevus

Investeerimistegevuse eelarve koosneb investeerimistegevuse tuludest ja investeerimistegevuse kuludest. Tuludeks on põhivara müük, saadavad toetused põhivara soetuseks, osaluste ning muude aktsiate müük, tagasilaekuvad laenud ja finantstulud. Investeerimistegevuse eelarve kuludeks on põhivara soetus, põhivara soetuseks antav sihtfinantseerimine, osaluste ning muude aktsiate soetus, antavad laenud ja finantskulud. Investeeringute finantseerimiseks on võimalik kasutada kolme allikat: omavahendeid, laenude võtmist ning toetusi. Üldjuhul nõuavad toetused ka omaosaluse olemasolu. Eelarve tulud ja kulud on arvestatud selliselt, et vallal oleks piisav investeeringuvõime. Investeerimise võimekus peaks olema selline, et eelarve tulem tagab eelnevalt võetud laenude teenindamise ja uute investeeringute teostumise.

Mustvee valla reaalne investeerimisvõimekus on vajadustele mitte vastav ning seetõttu on kuhjunud investeerimist vajavad objektid.

Investeeringute kavandamisel ei ole lähtutud niivõrd arengukava tegevuskavast ning nendele vastavatest kavandatavatest tegevustest kui pigem võimalik saadaolevatest toetusmeetmete avanemisest.

Tulenevalt laenude tagasimaksetest ei ole vaba raha piisavalt, et ehitada suuremaid objekte omavahenditest. Nende käiku andmiseks tuleb võtta täiendavat laenu või leida teisi võimalusi.

Varade võõrandamise tulu on ühekordse iseloomuga, mida pikemas perspektiivis ei saa arvestada. Samuti kinnisvara võõrandamisel mängib olulist rolli nõudlus kinnisvara turul. Põhitegevuse tulem on positiivne. Et strateegia perioodil eelarvetega välja tulla on eelarvestrateegias planeeritud põhivara müüki veel 2024. aastal summas 250 000 eurot.

Investeerimistegevuse all kavandatakse finantskuludena vahendid ka laenude intressi-makseteks.

Tabel 6. Investeerimistegevus

|  |  |  |  |  |  |
| --- | --- | --- | --- | --- | --- |
| Investeerimistegevus  | 2024 eeldatav täitmine  | 2025 eelarve  | 2026 eelarve  | 2027 eelarve  | 2028 eelarve  |
| **Investeerimistegevus kokku**  | **-917 266**  | **-1 228 186**  | **-1 301 617** | **-1 348 117**  | **-338 000** |
| Põhivara müük (+)  | 250 000  | 0 | 0  | 0 | 0 |
| Põhivara soetus (-)  | -1 281 738  | -2 182 260  | -2 725 468  | -3 200 468  | -380 000 |
|    sh projektide omaosalus  | -967 439  | -987 686 | -1 035 117 | -1 070 117  | -50 000 |
| Põhivara soetuseks saadav sihtfinantseerimine (+)  | 314 299 | 1 194 574  | 1 690 351 | 2 130 351 | 330 000 |
| Põhivara soetuseks antav sihtfinantseerimine (-)  | 0  | 0  |  0  | 0   |  0  |
| Osaluste soetus  | 0  | 0  | 0  | 0  | 0  |
| Finantstulud (+)  | 500  | 3 500  | 3 500  | 2 000  | 2 000  |
| Finantskulud (-)  | -200 327  | -244 000  | -270 000  | -280 000  | -290 000  |

Investeerimistegevuse eelarve on kogu strateegia perioodil negatiivne, st kulud ületavad investeerimistegevuseks saadavaid tulusid. Põhivara soetuseks saadav sihtfinantseerimine on toetused, millede laekumine sõltub konkreetsest projektist. Finantstulud ja -kulud on intressitulud ja -kulud. Finantskulude kasv tuleneb vajadusest võtta laenu ja 2023. aasta Euribori kiirest kasvust. Kuna strateegia perioodil on planeeritud võlakoormuse suurenemine, siis suurenevad ka valla poolt tasutavad intressimaksed. Euribori langemine võtab aega ja ekspertide arvamusel ta enam nii madalat taset ei saavuta, kui eelnevatel aastatel. Investeeringute tegemise võimekus sõltub valla omafinantseerimise võimekusest.

Kui meil on investeeringute jaoks raha vähe, põhikulud kasvavad, siis võiks eesmärgiks seada ja omavahel kokku leppida selles, et kõik tehtavad investeeringud peavad vähendama põhikulu või toetama seda, siis on investeering aktsepteeritav ja projektidega taotletav.

Tabelis 7 on esitatud investeerimisobjektid tegevusvaldkondade ja investeerimisobjektide kaupa 2024 - 2028.

Tabel 7. Investeerimisobjektid

|  |  |  |  |  |  |
| --- | --- | --- | --- | --- | --- |
| **Investeeringuobjektid** | **2024 eeldatav täitmine** | **2025 eelarve** | **2026 eelarve** | **2027 eelarve** | **2028 eelarve** |
| **04 Majandus** | **339 324** | **532 169** | **300 468** | **695 468** | **380 000** |
| Vilusi ÜVK  | 0 | 0 | 60 000 | 0 | 0 |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 0 | 0 | 60 000 | 0 | 0 |
| Teede ja tänavate korrashoid  | 140 000 | 140 000 | 140 000 | 140 000 | 0 |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 140 000 | 140 000 | 140 000 | 140 000 | 0 |
| Kasepää piirkonna kergliiklustee | 0 | 0 | 0 | 0 | 380 000 |
| *sh toetuse arvelt* | 0 | 0 | 0 | 0 | 330 000 |
| *sh muude vahendite arvelt (omaosalus)* | 0 | 0 | 0 | 0 | 50 000 |
| Lohusuu-Tammispää-Mustvee kergliiklustee | 0 | 0 | 0 | 380 000 | 0 |
| sh toetuse arvelt | 0 | 0 | 0 | 330 000 | 0 |
| *sh muude vahendite arvelt (omaosalus)* | 0 | 0 | 0 | 50 000 | 0 |
| Paadihoidmiskohad, juurdepääsutee ja slipp Lohusuu Avijõe suudmesse | 120 292 | 175 205 | 0 | 0 | 0 |
| *sh toetuse arvelt* | 76 652 | 86 851 | 0 | 0 | 0 |
| *sh muude vahendite arvelt (omaosalus)* | 43 640 | 88 354 | 0 | 0 | 0 |
| Kääpa katlamaja ja soojatrassi renoveerimine (147 m) | 69 032 | 0 | 0 | 0 | 0 |
| *sh toetuse arvelt* | 24 540 | 0 | 0 | 0 | 0 |
| *sh muude vahendite arvelt (omaosalus)* | 44 492 | 0 | 0 | 0 | 0 |
| Voore kergliiklustee ehitamine Kiltrimäe teeni (150 m) | 0 | 0 | 0 | 75 000 | 0 |
| *sh toetuse arvelt* | 0 | 0 | 0 | 50 000 | 0 |
| *sh muude vahendite arvelt (omaosalus)* | 0 | 0 | 0 | 25 000 | 0 |
| Bussiooteala ehitamine Mustveesse | 10 000 | 216 964 | 0 | 0 | 0 |
| *sh toetuse arvelt* | 7 500 | 162 723 | 0 | 0 |  0 |
| *sh muude vahendite arvelt (omaosalus)* | 2 500 | 54 241 | 0 | 0 |  0 |
| Bussiootealade arendamine (sh valgustamine, bussiootepaviljonid, rattaparklad, rattaringlus) Mustvee vallas  | 0 | 0 | 100 468 | 100 468 | 0 |
| *sh toetuse arvelt* | 0 | 0 | 75 351 | 75 351 | 0 |
| *sh muude vahendite arvelt (omaosalus)* | 0 | 0 | 25 117 | 25 117 | 0 |
| **06 Elamu ja kommunaalmajandus**  | **320 091** | **310 091** | **20 000** | **0** | **0** |
| Tänavavalgustuse rekonstrueerimine | 10 000 | 0 | 0 | 0 | 0 |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 10 000 | 0 | 0 | 0 | 0 |
| Kasepää ÜVK III etapp  | 310 091 | 310 091 | 0 | 0 | 0 |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 310 091 | 310 091 | 0 | 0 | 0 |
| Mustvee kalmistu piirdeaed | 0 | 0 | 20 000 | 0 | 0 |
| *sh toetuse arvelt* | 0 | 0 | 15 000 | 0 | 0 |
| *sh muude vahendite arvelt (omaosalus)* | 0 | 0 | 5 000 | 0 | 0 |
| **08 Vabaaeg, kultuur ja religioon** | **376 323** | **1 330 000** | **155 000** | **55 000** | **0** |
| Supluskohtade ja puhkealade arendamine piirkondades | 24 400 | 20 000 | 20 000 | 20 000 | 0 |
| *sh toetuse arvelt* | 12 240 | 0 | 0 | 0 | 0 |
| *sh muude vahendite arvelt (omaosalus)* | 12 160 | 20 000 | 20 000 | 20 000 | 0 |
| Mustvee linna keskväljaku arendamine (purskkaev, rannapark) / Mustvee sadama arendamine al 2024.a (navigatsioonisihi rekonstru-eerimine, kahekohalise WC/soojaku soetamine, kõnnitee kruuskatendi vahetamine sillutiskivikatendiga, infostendid 3 tk sadamaalale)  | 293 923 | 0 | 0 | 0 | 0 |
| *sh toetuse arvelt* | 193 367 | 0 | 0 | 0 | 0 |
| *sh muude vahendite arvelt (omaosalus)* | 100 556 | 0 | 0 | 0 | 0 |
| Mustvee spordihoone energiatõhusamaks muutmine | 58 000 | 1 310 000 | 0 | 0 | 0 |
| *sh toetuse arvelt* | 0 | 945 000 | 0 | 0 | 0 |
| *sh muude vahendite arvelt (omaosalus)* | 58 000 | 365 000 | 0 | 0 | 0 |
| Spordihoonete ja võimlate renoveerimistööd | 0 | 0 | 100 000 | 0 | 0 |
| *sh toetuse arvelt* | 0 | 0 | 75 000 | 0 | 0 |
| *sh muude vahendite arvelt (omaosalus)* | 0 | 0 | 25 000 | 0 | 0 |
| Spordi- ja mänguväljakud  | 0 | 0 | 35 000 | 35 000 | 0 |
| *sh toetuse arvelt* | 0 | 0 | 25 000 | 25 000 | 0 |
| *sh muude vahendite arvelt (omaosalus)* | 0 | 0 | 10 000 | 10 000 | 0 |
| **09 Haridus** | **246 000** | **10 000** | **2 250 000** | **2 450 000** | **0** |
| Avinurme Gümnaasiumi spordihoone energiatõhususe tööd | 0 | 0 | 0 | 200 000 | 0 |
| *sh toetuse arvelt* | 0 | 0 | 0 | 150 000 | 0 |
| *sh muude vahendite arvelt (omaosalus)* | 0 | 0 | 0 | 50 000 | 0 |
| Avinurme Lasteaed Naerulind | 24 000 | 0 | 0 | 0 | 0 |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 24 000 | 0 | 0 | 0 | 0 |
| Kääpa lasteaed | 22 000 | 0 | 0 | 0 | 0 |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 22 000 | 0 | 0 | 0 | 0 |
| Mustvee Kooli renoveerimine | 200 000 | 0 | 0 | 0 | 0 |
| *sh toetuse arvelt* | 0 | 0 | 0 | 0 | 0 |
| *sh muude vahendite arvelt (omaosalus)* | 200 000 | 0 | 0 | 0 | 0 |
| Hariduskeskus Mustvee linna | 0 | 10 000 | 2 250 000 | 2 250 000 | 0 |
| *sh toetuse arvelt* | 0 | 0 | 1 500 000 | 1 500 000 | 0 |
| *sh muude vahendite arvelt (omaosalus)* | 0 | 10 000 | 750 000 | 750 000 | 0 |
| **KÕIK KOKKU** | **1 281 738** | **2 182 260** | **2 725 468** | **3 200 468** | **380 000** |
| *sh toetuse arvelt* | 314 299 | 1 194 574 | 1 690 351 | 2 130 351 | 330 000 |
| *sh muude vahendite arvelt (omaosalus)* | 967 439 | 987 686 | 1 035 117 | 1 070 117 | 50 000 |

Kõigi eelarvestrateegias kavandatud investeerimisobjektide omaosaluste summad on planeeritud katta laenu arvelt, välja arvatud teede ja tänavate korrashoiu summad, mis on planeeritud toetusfondist teederaha eraldise arvelt.

 Ühisveevärgi ja -kanalisatsiooni arendusena on planeeritud rajada KIKi toetusmeetmete abil aastatel 2024-2025 Kasepää ÜVK III etapp. Toetuse saaja AS Emajõe Veevärk, projekti maksumuse valla omaosalus on planeeritud aastateks 2024 ja 2025. Vilusi ÜVK aastal 2026.

Maakondade arengustrateegiate elluviimise toetusmeetme (MATA) abil on planeeritud Mustvee linna ruumi arendamised, sh purskkaevu rajamine ja rannapargi välja arendamine.

Mustvee linna keskväljaku arendamine, laulva purskkaevu rajamine, (abikõlbulik periood 24.10.22-24.10.2024), tööd teostatud 2024.aastal ja tegelik maksumus 206 593 eurot, millest toetus 114 770 eurot ja omafinantseering 91 823 eurot - MAK meede.

Mustvee linna keskväljaku arendamine (purskkaev, rannapark) / Mustvee sadama arendamine al 2024. a (navigatsioonisihi rekonstrueerimine, kahekohalise WC/soojaku soetamine, kõnnitee kruuskatendi vahetamine sillutiskivikatendiga, infostendid 3 tk sadamaalale) - juurde arvestatud kokku summas 87 330 eurot, sh PRIA toetus 90% 78 597 eurot ja omaosalus 8 733 eurot.

Bussiooteala ehitamine Mustveesse 2024.-2025. aastal, sh 2024. aastal projekteerimise kulu. Bussiootealade arendamine (sh valgustamine, bussiootepaviljonid, rattaparklad, rattaringlus) Mustvee vallas 2026.-2027. aastal - maakondliku arengustrateegia elluviimise toetusmeede aastateks 2024-2027. Toetuse määr max 75%.

Aastatel 2022-2023 on rajatud Kääpa kergliiklustee, mille jaoks on toetust saadud „Kohaliku omavalitsuse investeeringud jalgratta- või jalgteedesse“ meetmest. Samast meetmest on plaanis küsida toetust ka teistes piirkondades kergliiklusteede ehitamiseks nt Kasepääl, Lohusuust Tammispääle jne.

2024. aastasse oli eelmises eelarvestrateegias planeeritud Mustvee linna soojusvarustuse süsteemide renoveerimine:

* 1. katlamaja (koos katlaga ja evakuatsioonilahendusega) summas 1 271 356 eurot, KIKi toetusega, mis on 45% ja maksimaalselt summas 400 000 eurot;
	2. ning soojustrasside renoveerimine summas 34 680 eurot, millel toetuse määr on 30%.

Kuid käesolevas dokumendist on need summad välja võetud seosest kontsessioonilepingu ettevalmistamisega ja soojamajanduse vallalt üle andmisega.

 Kääpa katlamaja soojatrassi renoveerimistööd Kääpa 6 majast lasteaiani summas 69 032 eurot on planeeritud aastal 2024 KIKi toetusega, tööd teostatud.

 Supluskohtade ja puhkealade arendamine piirkondades – 2024. aastaks on planeeritud Mustvee ranna-ala mänguväljaku arendamine Peipsiveere programmist perioodil 01.07.23-01.05.2024 summas 14 400 eurot, sh toetus 12 240 eurot,  omaosalus 2 160 eurot. Lisaks randade ja puhkealade hooldamiseks (projektide omaosalused või väiksem investeering omavahenditest) erinevad piirkonnad (laenu arvelt) – 2024. aastaks 10 000 eurot ja järgmisteks aastateks 20 000 eurot/aastas.

2024. aastasse on planeeritud tänavavalgustuse rekonstrueerimistööd piirkonniti 10 000 eurot.

 Supluskohtade ja puhkealade arendamisega planeeritakse tegeleda järjepidevalt, kasutades selleks avanevaid võimalusi projektitoetuste saamiseks. 2024. aastal PRIA LEADER meetme abil on planeeritud paadihoidmiskohtade, juurdepääsutee ja slipi ehitamine Lohusuu Avijõe suudmesse. Sh I etapp/ proj taotlus II etapp 1. osa 2024 = 36 943 ja 2. osa 2025.a= 175 205 ja toetuse % 49,57%

 Teede ja tänavate korrashoiu summad on planeeritud toetusfondi teederaha arvelt eelarvestrateegia perioodiks igal aastal 140 000 eurot.

 2026. aastasse on planeeritud summa Mustvee kalmistu piirdeaia remondiks 20 000 eurot.

 Mustvee spordihoone renoveerimist on planeeritud teostada projekti „Mustvee spordihoone energiatõhusaks muutmine“ abil. Projekti abikõlbulikkuse periood on 28.06.2022-27.06.2025. Sh 2024. aastasse on planeeritud projekteerimise kulu 58 000 eurot ja 2025. aastasse ehituse kulu 1 310 000 eurot.

Euroopa Liidu Struktuurifondidest planeeritakse eraldada ka edaspidi vahendeid kohaliku omavalitsuse hoonete energiaõhusaks muutmiseks ning viimase abil on planeeritud teostada renoveerimistöid ka teistes spordihoonetes, sh 2026. aastal Voore Põhikooli võimla summas 100 000 eurot ja 2027. aastal on kavandatud Avinurme Gümnaasiumi spordihoone energiatõhususe tööd summas 200 000 eurot.

 Spordi- ja mänguväljakute renoveerimine on planeeritud avanevate meetmete abil perioodil 2026-2027, mõlemal aastal 35 000 eurot.

2024. aastal on kavandatud seoses hariduse ümberkorraldustega Mustvee Kooli renoveerimiseks summas 200 000 eurot.

2024. aastal on kavandatud Avinurme lasteaia projekteerimise kulu 24 000 eurot.

2024. aastasse kavandatud Voore Põhikooli Kääpa lasteaia rühmaruumide laiendamine, et teha hoiurühm kuuele lapsele, tööd on teostatud.

Hariduskeskuse ehitamine Mustvee linna on planeeritud aastatel 2026-2027, kokku summas 4 500 000 eurot. 2025. aastasse on planeeritud detailplaneeringu koostamise summa 10 000 eurot.

## 4. Finantseerimistegevus

Finantseerimistegevus jaguneb:

 1) kohustuste võtmine (+);

 2) kohustuste tasumine (-).

Vastavalt KOFS-i §38 võib kohalik omavalitsus võtta laenu investeeringuteks ja põhivara soetuseks antavaks sihtfinantseeringuks ja see võimaldab tagada finantssuutlikkuse tulevaste projektide omafinantseerimiseks. Finantseerimistegevuse kohustiste all on kajastatud ka kapitalirendikohustised.

Pikaajaliste kohustiste jääk 2023. aasta lõpu seisuga oli Mustvee Vallavalitsusel kokku 3 844 851 eurot, s.h.

* laenukohustised 3 836 618 eurot;
* kapitalirendikohustised 8 233 eurot.

Netovõlakoormus on võlakohustuste ja likviidsete varade kogusumma vahe aruandeaasta lõpu seisuga. Kuni 2024. lõpuni kas 10-kordne põhitegevuse tulem või 80% põhitegevuse tuludest, kumb on suurem, kuid mitte rohkem kui 100%. Edaspidi, alates 2025. aastast hakkab vähenema 5% võrra.

Netovõlakoormus oli 31.12.2023. a. tegelike kulude järgi Mustvee Vallavalitsusel 34,6 protsenti, 2024. aasta planeeritava täitmise järgi on 40,2 protsenti, 2025. a. 45,3 protsenti, 2026. a. 48,3 protsenti, 2027. a. 48,7 protsenti ja 2027.a. 38,0 protsenti. Siinjuures on järgitud ka põhimõtet, et alates 2025. aastast peab netovõlakoormus vähenema vähemalt 5 protsenti.

Lähiaastatel jääb laenuvõtmise vajadus, sest omafinantseerimise võimekus vallal on madal. Kuid laenukoormusega ca 50 protsendi ja üle on väga raske igapäevaselt toime tulla ja see on vallale väga koormav.

 Tabel 8. Planeeritud võlakohustised

|  |  |  |  |  |  |  |
| --- | --- | --- | --- | --- | --- | --- |
| Mustvee vald  | 2023 täitmine  | 2024 eeldatav täitmine  | 2025  | 2026  | 2027  | 2028  |
| Võlakohustised aasta lõpu seisuga kokku | 3 844 851 | 4 338 586 | 4 798 272 | 5 255 389  | 5 692 506  | 5 189 506  |

Põhitegevuse tulem peaks eelarvet vastu võttes olema selline, et piisaks laenuteenindamiseks, kuid alati nii ei kujune.

Rahandusministeeriumis on koostamisel uus KOFSi muudatus, millesse tuleb sisse nõue valdadele, et põhitegevuse tulem peab igal aastal ära katma nii laenude kui laenuintresside tagasimakse summa, sest millegi muu arvelt seda teha ei ole võimalik. St. et Mustvee vallal on vaja teha selliseid muudatusi, et vähendada/kokku hoida eelkõige kas personali- või majandamiskulusid.

|  |  |  |  |  |  |  |
| --- | --- | --- | --- | --- | --- | --- |
| Mustvee vald  | 2023 täitmine | 2024 eeldatav täitmine  | 2025 eelarve  | 2026 eelarve  | 2027 eelarve  | 2028 eelarve  |
| Põhitegevuse tulem  | 724 103 | 189 682 | 540 655 | 845 155 | 1 152 730 | 1 426 434 |

 Tabel 9. Finantseerimistegevus

|  |  |  |  |  |  |  |
| --- | --- | --- | --- | --- | --- | --- |
| Finantseerimine  | 2023 täitmine | 2024 eeldatav täitmine  | 2025 eelarve    | 2026 eelarve    | 2027 eelarve    | 2028 eelarve    |
| **Finantseerimistegevus kokku**  | -144 003 | 464 306  | 459 686 | 457 117 | 437 117 | -503 000 |
|    Kohustiste võtmine (+)  | 212 686 | 827 439  | 847 686 | 895 117  | 930 117  | 50 000 |
|    Kohustiste tasumine (-)  | -356 689 | -363 133  | -388 000  | -438 000  | -493 000 | -553 000 |

## 5. Likviidsete varade muutus

Tabel 10. Likviidsed varad

|  |  |  |  |  |  |  |
| --- | --- | --- | --- | --- | --- | --- |
| Tegevused  | 2023 täitmine | 2024 eeldatav täitmine  | 2025 eelarve  | 2026 eelarve  | 2027 eelarve  | 2028 eelarve  |
| Likviidsete varade muutus (+ suurenemine, - vähenemine) | 262 070 | -263 278  | -227 845 | 655 | 241 730 | 585 434 |
| **Likviidsete varade suunamata jääk aasta lõpuks**  | 494 697 | 231 419 | 3 574 | 4 229 | 245 960 | 831 394 |

Likviidsetes varades on vallal arvestatud, et enamik aasta jooksul kavandatust kasutatakse ära. Aasta lõpuks jäävad arvele sihtotstarbelised eraldised, mis viiakse üle järgmisesse aastasse.

## 6. Tundlikkuse analüüs

Kõige olulisem ja samas kõige raskemini prognoositav tululiik on iga omavalitsuse jaoks üksikisiku tulumaks. Tulumaks moodustab Mustvee valla tuludest ~50 protsenti kõigist põhitegevuse tuludest. Ühe tululiigi nii suur osatähtsus tähendab ka suuremat riski tulude laekumisele. Valla tulude jaoks on risk ka see, kui riik komplekselt muudab seadusi, mis reguleerivad tulude laekumist. Füüsilise isiku tulumaksu laekumise riski maandab osaliselt riigi eelarvest tasandusfondi eraldise muutus. Hooldereformi käivitamisest suurenenud kulud.

Mustvee valla eelarve on tundlik väliskeskkonnast tulenevatele muutustele: tulude võimalik vähenemine seoses majanduslangusest (covid-19 ja Vene-Ukraina sõda), hindade kiirest tõusust või vananevast rahvastikust. Kuna vähenemine toimub siiski tööealiste vanusegruppides, siis planeeritakse põhitegevuse kulusid ja investeeringuid lähtuvalt valla arengukavas toodust, vajadusel vähemoluliste edasilükkamisega. Laenukoormuse tõttu omab mõju ka intressimäärade protsent ja viimasel ajal kiire Euribori  tõus.

Põhitegevuse tulude madal kasv aastas ei võimalda kõiki vajaminevaid tegevusi teha. Olemasoleva kuludega struktuuri ülalpidamine samas mahus ei ole vallale jõukohane. Viimaste aastate jooksul on vähenenud valla elanikkond ja laste arv, kuid valla asutuste arv ja personal on püsinud suhteliselt muutumatuna.

Tulude laekumise plaan eeldab stabiilset keskkonda, kohaliku omavalitsuse kohustuste ja võimaluste ülevaatamist ning vajadusel kolmanda sektori ning ettevõtjate kaasamist protsessidesse, mis ei ole otsene valla kohustus seaduse järgi. Kui ei lahendata ruumiplaane (vanad hooned, ebavajalikud hooned jne), tekivad lisakulud ruumide (kinnisvara) haldamiseks. Et vajadusi rahuldada võib surve alla sattuda netovõlakoormus. See tähendab, et lubatud 80 protsendi piirides püsimiseks oleks põhitegevuse kulude või investeeringute kärpimine möödapääsmatu. Investeeringute kava muutmata oleks vaja põhitegevuse kulusid oluliselt kärpida.

Riskistsenaariumis eeldatakse jätkuvat negatiivset toimet, mis jätkub majanduses ka 2025. aastal. On tekkinud üldine surve palgataseme tõusule. Võimalik on ka negatiivne eelarve vastu võtmine.

## 7. Finantsdistsipliini tagamine

Põhiseaduse § 154 lause 1 järgi on kohalikul omavalitsusel õigust iseseisvalt otsustada võlakohustiste võtmise üle. Seda toetab ka Euroopa Kohaliku Omavalitsuse Harta art 9 lõige 8. Võlakohustiste võtmiseta võib mõne omavalitsusliku ülesande täitmine olla oluliselt raskem, kuid teiselt poolt mõjutab võlakohustiste võtmine kohaliku eelarve puudujäägi kujunemist.

Finantsdistsipliini tagamiseks sätestab kohalike omavalitsuste finantsjuhtimise seadus finantsdistsipliini tagamise meetmed, milleks on kinnipidamine kohaliku omavalitsuse põhitegevuse tulemi lubatavast väärtusest ja kinnipidamine netovõlakoormuse ülemmäärast.

Netovõlakoormus on võlakohustiste ja likviidsete varade kogusumma vahe aruandeaasta lõpu seisuga. 2021. ja 2022. aastal on netovõlakoormus 10-kordne põhitegevuse tulem või 80 protsenti põhitegevuse kuludest (kumb on suurem), kuid mitte rohkem kui 100 protsenti. 2022-2024. aastal on netovõla koormuse ülempiiriks 80 protsenti, samal ajal kui 2025. aastast hakkab see viie protsendi võrra vähenema aasta aastalt kuni jõuab 60 protsendini. Seejuures lähevad võlakohustistena arvesse nii laenukohustised kui ka kohustised, mis ei kajastu finantseerimistegevuses (üle ühe aasta perioodiga mittekatkestatav kasutusrent, tähtajaks tasumata kohustised, toetuste andmise kohustised, saadud toetuste tagasimakse kohustised, pikaajalised võlad tarnijatele).

Kohalike omavalitsuste (edaspidi KOV) finantsdistsipliini tagamise eesmärk on maandada riske, mis võivad põhjustada KOVide finantsraskuste teket. Pikalt püsiv ülejõu käiv võlakoormus või jooksvate tulude puudujääk on peamised finantsraskuste tekkimise põhjused.

Finantsraskuste tekkimine tähendab elanikele teenuste kättesaadavuse halvenemist, sest eelarve jätkusuutlikkuse tagamiseks tuleb hakata kärpima kulusid.

Rahandusministeerium jälgib KOVi ja KOV arvestusüksuse põhitegevuse tulemit ja netovõlakoormust. Meetmetest kinnipidamist jälgitakse iga aasta lõpu seisuga raamatupidamise andmete alusel.

Tabel 11. Finantsdistsipliini tagamine

|  |  |  |  |  |  |  |
| --- | --- | --- | --- | --- | --- | --- |
| **Mustvee Vallavalitsus**  | 2023 täitmine  | 2024 eeldatav täitmine  | 2025 eelarve  | 2026 eelarve  | 2027 eelarve  | 2028 eelarve  |
| Põhitegevuse tulud kokku  | 9 765 245 | 10 215 227 | 10 572 656 | 10 877 156 | 11 184 731 | 11 458 435 |
| Põhitegevuse kulud kokku  | 9 041 142 | 10 025 545 | 10 032 001 | 10 032 001 | 10 032 001 | 10 032 001 |
| Põhitegevuse tulem  | 724 103 | 189 682 | 540 655 | 845 155 | 1 152 730 | 1 426 434 |
| Investeerimistegevus kokku  | -315 081 | -917 266 | -1 228 186 | -1 301 617 | -1 348 117 | -338 000 |
| Eelarve tulem  | 409 022 | -727 584 | -687 531 | -456 462 | -195 387 | 1 088 434 |
| Finantseerimistegevus  | -144 003 | 464 306 | 459 686 | 457 117 | 437 117 | -503 000 |
| Likviidsete varade muutus (+ suurene-mine, - vähenemine)  | 262 070 | -263 278 | -227 845 | 655 | 241 730 | 585 434 |
| Nõuete ja kohustiste saldode muutus kokku (+ /-)  | -2 950 | 0  | 0  | 0  | 0  | 0  |
| Likviidsete varade suunamata jääk aasta lõpuks  | 494 697 | 231 419 | 3 574 | 4 229 | 245 960 | 831 394 |
| Võlakohustised kokku aasta lõpu seisuga  | 3 874 280 | 4 338 586 | 4 798 272 | 5 255 389 | 5 692 506 | 5 189 506 |
| Netovõlakoormus (eurodes)  | 3 379 583 | 4 107 167 | 4 794 698 | 5 251 160 | 5 446 546 | 4 358 112 |
| Netovõlakoormus (%)  | 34,6% | 40,2% | 45,3% | 48,3% | 48,7% | 38,0% |
| Netovõlakoormuse ülemmäär (eurodes)  | 7 812 196 | 8 172 182 | 7 929 492 | 7 614 009 | 8 069 112 | 8 558 604 |
| Netovõlakoormuse individuaalne ülemmäär (%)  | 80,0% | 80,0% | 75,0% | 70,0% | 72,1% | 74,7% |
| Netovõlakoormus koos sõltuvate üksustega (%)  | 36,9% | 39,3% | 43,8% | 45,7% | 45,4% | 34,7% |

Tabelis 11 on esitatud 2023. aasta eelarve tegeliku täitmise,  2024. aasta eeldatavate tulude, kulude, investeeringute ja finantseerimistehingute täitmise ja 2025.-2028. aasta planeeritavad summad.

Andmed on esitatud ainult Mustvee Vallavalitsuse kohta. Kui lisada ka sõltuvate üksuste eelarvete prognoosid, siis mõjutavad need Mustvee valla arvestusüksuse netovõlakoormust ning tekib väike erinevus (vt tabeli alumine rida).

## 8. Sõltuvate üksuste ülevaade

Sõltuvad üksused on raamatupidamise seaduse mõistes kohaliku omavalitsuse üksuse otsese või kaudse valitseva mõju all olevad üksused, kes on saanud kohaliku omavalitsuse üksuselt, riigilt, muult avalik-õiguslikult juriidiliselt isikult või eelnimetatud isikute valitseva mõju all olevatelt üksustelt üle poole tuludest või kes on saanud toetust ja renditulu kohaliku omavalitsuse üksustelt ja nende valitseva mõju all olevatelt üksustelt rohkem kui 10 protsenti vastava aasta põhitegevuse tuludest.

Mustvee valla konsolideerimisgruppi kuuluvad 100% valla omanduses olevad Sihtasutus Kalevipoja Koda, Sihtasutus Mustvee Tervis ja Osaühing Mustvee Haldus.

**Sihtasutuse Kalevipoja Koda eelarvestrateegia 2025-2028**

Sihtasutus Kalevipoja Koda asutati 2004. aastal. Sihtasutus edendab ja tutvustab muu hulgas kohalikku kultuurielu ja kultuuripärandit. Sihtasutus on moodustanud kolme asutuse/atraktsiooni baasil (Kalevipoja muuseum, Saare rahvamaja ja seikluspark) teemapargi. Eesmärkide paremaks täitmiseks vajaliku tulu saamiseks arendab SA majandustegevust.

Tabel 13. Sihtasutuse Kalevipoja Koda eelarve prognoos 2025-2028 aastal

|  |  |  |  |  |  |  |
| --- | --- | --- | --- | --- | --- | --- |
| Nimetus  | 2023 täitmine  | 2024 eeldatav täitmine  | 2025 eelarve  | 2026 eelarve  | 2027 eelarve  | 2028 eelarve  |
| Põhitegevuse tulud kokku (+)  | 146 958 | 238 900  | 238 900  | 238 900  | 230 000  | 230 000 |
|     sh saadud tulud kohalikult omavalitsuselt  | 62 615 | 70 000  | 70 000  | 70 000  | 70 000  | 70 000 |
| Põhitegevuse kulud kokku (+)  | 143 919 | 238 900  | 238 900  | 238 900  | 230 000  | 230 000 |
|  sh tehingud muude arvestusüksusesse kuuluvate üksustega | 0 | 0 | 0 | 0 | 0 | 0 |
| Põhitegevustulem  | 3 039 | 0  | 0  | 0  | 0  | 0 |
| Investeerimistegevus kokku (+/-)  | 0  | 0  | 0  | 0  | 0  | 0 |
| Eelarve tulem  | 3 039 | 0  | 0  | 0  | 0  | 0 |
| Netovõlakoormus (%)  | 0% | 0% | 0% | 0%  | 0%  | 0% |

**Sihtasutuse Mustvee Tervis eelarvestrateegia 2025-2028**

Sihtasutus Mustvee Tervis asutati 2002. aastal. SA Mustvee Tervise põhitegevuseks on iseseisva statsionaarse ja ambulatoorse õendusabi teenuse osutamine ümbruskonna elanikele. Asutusel on haiglahoone Mustvees Tartu 59 ja uus Tervisekeskuse hoone aadressil Kastani 40.

Tabel 14. Sihtasutuse Mustvee Tervis eelarve prognoos 2025-2028 aastal

|  |  |  |  |  |  |  |
| --- | --- | --- | --- | --- | --- | --- |
| Nimetus  | 2023 täitmine  | 2024 eeldatav täitmine  | 2025 eelarve  | 2026 eelarve  | 2027 eelarve  | 2028 eelarve  |
| Põhitegevuse tulud kokku (+)  | 787 445 | 997 770 | 1 017 725 | 1 038 080 | 1 058 841 | 1 080 018 |
|     sh saadud tulud kohalikult omavalitsuselt  | 75 672 | 140 378 | 140 378 | 159 120 | 175 032 | 192 535 |
| Põhitegevuse kulud kokku (+)  | 850 117 | 863 720 | 908 614 | 926 786 | 945 322 | 964 228 |
|  sh tehingud muude arvestusüksusesse kuuluvate üksustega | 11 724 | 12 000 | 12 000 | 12 000 | 12 000 | 12 000 |
| Põhitegevustulem  | -62 672 | 134 050 | 109 111 | 111 294 | 113 519 | 115 790 |
| Investeerimistegevus kokku (+/-)  | -408 173 | -23 227 | -20 937 | -19 100 | -14 562 | -188 |
| Eelarve tulem  | -470 845 | 110 823 | 88 174 | 92 194 | 98 957 | 115 602 |
| Finantseerimistegevus (-/+) | 363 280 | -113 047 | -44 979 | -20 306 | -214 040 | -107 197 |
| Netovõlakoormus (eurodes) | 497 345 | 386 522 | 298 348 | 206 154 | 107 197 | 0 |
| Netovõlakoormus (%)  | 63,2% | 38,7% | 29,3% | 19,9% | 10,1% | 0,0% |

**Mustvee Haldus OÜ eelarvestrateegia 2025-2028**

Mustvee Linnavara loodi 25.08.2008.aastal Mustvee linna poolt ning alustas tegevust 01.01.2009. 2018. a alates on Mustvee Linnavara OÜ ainuosanikuks Mustvee vald, kes on kogu vara 100% omanik. 30.11.2022 kinnitati Mustvee Linnavara OÜ uueks nimeks Mustvee Haldus OÜ.

Mustvee Haldus OÜ põhitegevusala on auru ja konditsioneeritud õhuga varustamine (soojusenergia müük) ja muudeks tegevusaladeks on: soojatrasside korrashoid ja remont; • vee- ja kanalisatsiooniteenuste osutamine ja joogivee- ja heiteveesüsteemide korrashoid; • linnale kuuluvate teede hooldus; • tänavavalguste korrashoid; • linna haljasalade niitmine, puude ja hekkide korrashoid; • ranna ja rannainventari korrashoid; • kalmistumajanduse korraldamine • linna elanikele teenuste osutamine; • Mustvee Sadama opereerimine.

Tabel 15. Mustvee Haldus OÜ eelarve prognoos 2025-2028 aastal

|  |  |  |  |  |  |  |
| --- | --- | --- | --- | --- | --- | --- |
| Nimetus  | 2023 täitmine  | 2024 eeldatav täitmine  | 2025 eelarve  | 2026 eelarve  | 2027 eelarve  | 2028 eelarve  |
| Põhitegevuse tulud kokku (+)  | 450 271 | 375 000 | 0 | 0 | 0 | 0 |
|     sh saadud tulud kohalikult omavalitsuselt  | 239 073 | 200 000 | 0 | 0 | 0 | 0 |
| Põhitegevuse kulud kokku (+)  | 421 878 | 270 256 | 0 | 0 | 0 | 0 |
| Põhitegevustulem  | 28 393 | 104 744 | 0 | 0 | 0 | 0 |
| Investeerimistegevus kokku (+/-)  | -68 512 | 0 | 0 | 0 | 0 | 0 |
| Eelarve tulem  | -40 119 | 104 744 | 0 | 0 | 0 | 0 |
| Finantseerimistegevus (-/+) | 35 981 | -120 908 | 0 | 0 | 0 | 0 |
| Netovõlakoormus (eurodes) | 120 908 | 0 | 0 | 0 | 0 | 0 |
| Netovõlakoormus (%)  | 23,3% | 0% | 0% | 0% | 0% | 0% |

## 9. Kokkuvõte

Mustvee valla 2025–2028. aasta eelarvestrateegia on koostatud kohaliku omavalitsuse üksuse finantsjuhtimise seaduse nõuete alusel. Eelarvestrateegias on esitatud ülevaade riigi majanduskeskkonnast, sotsiaalmajanduslikust olukorrast vallas, makromajanduslikest prognoosidest, Mustvee valla arengusuundadest ja finantsprognoosidest.

Käesolev eelarvestrateegia on koostatud 2024. aasta esimese poolaasta tulemuste baasil prognoosides aastateks 2025-2028 arengukava tegevuskavas toodud tegevuste elluviimist. Eelarvestrateegia perioodi põhitegevuse tulud on prognoositud suhteliselt konservatiivselt tagamaks valla finantsstabiilsuse ja jätkusuutliku arengu. Eelarvestrateegia seob arengukavas toodud strateegiliste eesmärkide täitmise ning vastavad tegevused ja investeeringud reaalselt olemasolevate ressurssidega. Jätkusuutliku majandamise, investeerimise ja oma-finantseeringute tagamiseks peab investeerimisvõimekus pikas perspektiivis perioodi keskmisena olema positiivne.

Mustvee vald ja konsolideerimisgrupi üksused on finantssituatsioonis, mis võimaldab ning mida arvestades peaks järgneval neljal aastal teostama valla arengu seisukohalt olulisi ja tulevikus kaudset tulu toovaid investeeringuid. Tähelepanu peab olema kulude pideval jälgimisel, et tagada tegevuskava täitmine ja jätkusuutlik tegevus. Samas on Mustvee vald väga tundlik väliskeskkonnast tulenevatele muutustele – eelarve tulude võimalik vähenemine, mis eelkõige on seotud maksumaksjate arvu vähenemisega või inimeste sissetulekute Mustvee valla eelarvestrateegia 2025-2028 kasvutempo langusega. Kõige raskemini prognoositav tululiik ongi üksikisiku tulumaks. Mustvee vallas moodustab tulumaks põhitegevuse tuludest ca 50 protsenti. Valla tulude jaoks on risk, kui riik muudab tulude laekumist reguleerivad seadusi.

Eelarvestrateegia kinnitab, et Mustvee vald on võimeline oma tegevusi finantseerima ja võetud kohustisi tasuma.